Også i denne sommer dukker der falske eurosedler op i Danmark. Selvom antallet ikke er voldsomt, er det ærgerligt for de forretningsdrivende, som det går ud over. Indtil nu har vi set falske 50 og 200 eurosedler, fortæller Finansrådet i en pressemeddelelse. Handlende kan beskytte sig på forskellig måde. Man kan fx investere i UV-lamper, som afgiver ultraviolet lys. Tryk med farveskift Men mere simple forholdsregler kan tages, når nogen ønsker at betale med eurosedler. På sedler af værdi 50, 100, 200 og 500 euro kan man ved at se på sedlens bagside - på beløbsangivelsen i nederste højre hjørne - i mange tilfælde konstatere, om en sådan seddel er ægte eller falsk. Vip sedlen og se efter, hvorvidt værdiangivelsen skifter farve fra violet til grøn. Sker det, er der en rimeligt stor sandsynlighed for, at sedlen er ægte. Skifter værdiangivelsen ikke farve, er sedlen uægte, lyder "brugsanvisningen" fra Finansrådet.

Opsummering:
Gode råd fra Finansrådet